З  А П  И  С  Н  И  К

Од триесет и осмата  редовна седница на Советот на општина Чешиново-Облешево, одржана на ден 19.07.2024 година, во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Филип Јосев, Иван Андонов, Стојан Ангелов, Франческо Наков, Орце Митров,  Саше Донев, Боби Ѓоргиев и Сане Стојанов 
Отсутни: Анита Колева и Славе Донев
Присутни и: Градоначалникот на општина Чешиново-Облешево Далибор Ангелов , Дејан Анакиев– директор на ЈПКД „Облешево“,  Моника Накова – директор ЈОУДДГ „Ѕвездички“ Чешиново, Јорданчо Костадинов – директор на ООУ “Климент Охридски“ Облешево, Кети Филипова – психолог во ООУ „Страшо Пинџур “ Соколарци, Роберт Богатинов – командир вп МВР ПС Кочани, Анета Зашов – Советник за човечки ресурси во општината и Сања Петрова и Ана Крстова од одделението за финансии во општината.
Записникот го води Драгица Горгиевска – Раководител на одделение за нормативно-правни работи.

	Се стави на разгледување Записникот од триесет и седмата редовна седница.
	-Сане Стојанов
Страна 3 во Записникот, погрешно сум сватен во моето излагање. Не тече водата по улицата, цевката е пресечена и тече во канализацијата, не тврдам тоа ми го имаат пренесено други луѓе. Од дискусијата во Записникот испаѓа дека јас тврдам дека е така.
	
Од присутни 7 членови на Советот во просторијата за време на гласањето, Записникот се усвои Едногласно со забелешката дадена од страна на Сане Стојанов.

	За триесет и осмата редовна седница Претседателот го предложи следниот:


Дневен ред,
1.Информација за состојбата со патната мрежа на територија на општината
2.Годишен план за вработување во ЈОУДГ „Ѕвездички“ Чешиново за 2025 година
3.Годишен Извештај за работа на ООУ „Климент Охридски“ Облешево за учебната 2023/2024 година
4.Годишна Програма за работа на ООУ „Климент Охридски“ Облешево за учебната 2024/2025 година
[bookmark: _Hlk174001618]5.Годишен Извештај за работа на ООУ „Страшо Пинџур“ Соколарци за учебната 2023/2024 година
[bookmark: _Hlk174001730]6.Годишна Програма за работа на ООУ „Страшо Пинџур“ Соколарци за учебната 2024/2025 година
7.Извештај од самоевалуација во ООУ „Страшо Пинџур“ Соколарци за период 2022-2024 година
	8.Информација за планирано покачување на цената за смет
	9.Извештај за реализација на Одлуки, донесени од Совет на општина Чешиново-Облешево„ за период 01.04.-30.06.2024 година
[bookmark: _Hlk174001824]	10.Одлука за формирање на Комисија за Деловник
	11.Извештај за извршување на Буџетот на општина Чешиново-Облешево за период 01.01-30.06.2024 година
	12.Ребаланс на Буџетот на општина Чешиново-Облешево за 2024 година (прв Ребаланс)
	13.Извештај за остварени приходи по основ на закуп на деловни простории сопственост на општина Чешиново-Облешево
	14.Предлози, прашања, барања


Дополнувања на дневниот ред.
-Драгица Горгиевска
Имајки ја во предвид ситуацијата со пожарите во Републиката, кои никако не би сакале да ја зафатат Нашата територија, или доколку има некои други природни непогоди, а во согласност со Законот за заштита и спасување потребно е да се донесе Одлука за формирање на просторни сили за заштита и спасување. Персоналниот состав на силите ќе го утврди Градоначалникот.
-Градоначалникот
Пред некоја вечер имавме дојава за пожар во Теранци, за среќа брзо беше изгаснат. Да не се повтори минатата година кога имавме пожар од поголеми размери. Се палат и горат нискостеблести шуми. Не знам до кога ќе бидеме опслужувани од страна на ппожарникарите без надоместок. Бараат од Буџетот на општината да одвоиме средства и за нив.
Формирањето на овие сили е Законска обврска.

Се премина на усвојување на Дневниот ред.
Од присутни 8 членови на Советот во просторијата за време на гласањето Едногласно се усвои Дневниот ред со дополнувањето

-Сане Стојанов
Со оглед на тоа дека денес е пообемен Дневниот ред и има битни точки за разгледување, дали не е било подобро овие Точки да биле ставени на две различни седници.
-Градоначалникот
Знаете дека поради одржување на Претседателските и Парламентарните избори неколку месеци не можеше да се стават на разгледување и Одлучување некои Точки на Дневен ред. СЕ враќаме повторно на тоа кога кажував дека работните тела на Советот треба да бидат поактивни. Ако сега имавте работни материјали од Комисиите многу полесна ќе Ви беше работата.

Предлогот -  Одлука за формирање на просторни сили за заштита и спасување ќе се разгледа како Точка 14.
Точка 14 преминува во Точка 15.


1 Точка (Информација за состојбата со патната мрежа на териториуја на општината)

-Роберт Богатинов
Во врска со оваа Информација се немам нешто посебно спремано и ќе наведам некои работи кои ми се познати.Информацијата е за локалните патишта на територија на општината, Воглавном тие се во добра состојба со исклучок на патниот правец Облешево – Спанчево каде е потребно санирање на ударни дупки. Со изградба на експресниот пат Штип-Кочани, овој локален пат поради клучката кај Спанчево е еден од повеќе користените и од тие причини потребно е да се санираат ударните дупки. Има и бујна вегетација покрај локалните патишта.
Има пријави на движење на товарни возила со поголема тонажа на патниот правец Облешево – Теранци, но ние како полициска станица не може да интервенираме бидејки нема сообраќајни знаци кои ќе предупредат со колкава тонажа е дозволено движењето по тој патен правец, Тоа се возила кои превезуваат 20-30 тони. Доколку сакате ние да интервенираме не знам дали со Одлука или на некој друг начин да утврдите која треба да биде носивоста на товарните возилиа и согласно тоа да се постават сообраќајни знаци. Во таков случај доколку нема да се почитува тоа, ние ќе може да интервенираме. Имавме пријава и за прекопување на улица во Теранци некој своеволно си беше поставил лежечки полицаец. И за тоа има постапка на кој начин тоа се прави. Не може некој своеволно да прави што сака на локалните патишта и улици. До Вас како општина може да поднесат Барање но согласноста ја идаваме Ние.
-Градоначалникот
Да Ви се заблагодарам за присуството на денешната седница. Ве следев внимателно во Вашето излагање. Некои работи од Вашето излагање ми се разјаснија ина мене. Не знам кога последен пат имате поминато по лпкалниотпат Облешево-Спанчево, но таму ударните дупки ги саниравме. Има узурпација од граѓани на банкинит по локалните патишта и наместа е невозможно дури и вегетацијата да се отстрани.
Сообраќајните знаци во врска со носивоста на камионите ги крадат намерно. Дури и кога има Ваши патроли некој им дојавува и баш тој период ги нема.
Во врска со лежечките полицајци, знаеме дека треба да се изготви сообраќаен проект врз база на кој треба да се даде согласност. Ние за неколку улици, пред да пристапиме кон изготвување на проект, имаме поднесено барање мислење, но не ни е дадена согласност односно позитивно мислење.
-Роберт Богатинов
Имаме константни поплаки за камионите. Мора да превземете прво Вие нешто, да се направи измена на режим на сообраќајот бидејки патот се води како регионален пат. Многу од ингеренциите ни се одземаа и се дадоа на СВР Штип и за жал за многу постапки како полициска станица Кочани не може да постапиме.
Во врска со Вашите Барања ако не Ви е одговорено поднесете Ургениција.
-Слаџана Ангелова
Во врска со Ваши патроли на територија на општината, барем во вторници кога е пазарен ден во Облешево да има повеќе полицајци. Пред извесен период на една жена и се слоши и поради тоа што од двете страни на улицата имаше паркирано возила 15 минути сигурно не можеше да се излезе на главниот пат. Барем во вторник да бидете присутни тука.
-Роберт Богатинов
Ќе се обидеме вторници да има патроли. Ќе имаме предвид во согласност со Нашите можности.

По дискусијата се премина на гласање.
Од присутни 9 членови на Советот во просторијата за време на гласањето Едногласно се донесе Заклучок за усвојување на Информацијата за состојбата со патната мрежа на територија на општината.


2 Точка (Годишен план за вработување во ЈОУДГ „Ѕвездички“ Чешиново за 2025 година)

-Моника Накова
Даде објаснување на писмениот Годишен план за вработување во детската градинка за 2025 година.
Знаете дека тоа е законска обврска секоја година. Предвидени се 5 вработувања, а дел од нив веќе се ангажирани преку ПАВ. Дали планот ќе се реализира зависи од тоа дали Министерството ќе даде согласнот. Доколку се јави некоја друга потреба можна е и измена на планот во текот на годината. Во Годишниот план за вработување се предвидуваат само работни места од областа на  технички персонал и администрација.
-Сане Стојанов
Конкретно за кои работни места се однесува?
-Моника Накова
Помошен готвач. Садомијач, хаусмајстор и хигиеничар.
-Градоначалникот
Имаше повик преку МТСП за реконструкција/ адаптација на простор за проширување на детски градинки. Аплициравме и засега имаме позитивен одговор. Се работи за клонот во Облешево кој сакаме да биде проширен во дел од просториите на поранешната амбуланта. Доаѓаше Комисија на лице место за да го види објектот и дадено е позитивно мислење. Да се види прво првичната состојба и насоките кои ќе ни ги дадат и на некоја следна седница на Совет ќе го презентирам ова. Доколку ова се реализира а се надевам дека ќе се реалзира како што се првичните информации можеби планот ќе треба да трпи измени.
Друго што сакам да кажам е дека се работи на подготовка на Урбанистички проект за централна детска градинка во чешиново, со локација кај старото игралиште. Знаеме дека градинката во Чешиново е лоцирана во склоп на училиштето и не одговара на стандардите кои треба да ги исполнува. Бидејки во УП за Чешиново има предвидено локација со намена за изградба на детски градинки, сега со разработка на планот во план е изработка на Урбанистички проект.
-Моника Накова
Имаме 30 деца кои се на листа на чекање за јасли. Просторните услови не ни дозволуваат да земеме повеќе дечиња од планираното и за жал не може да одговориме на сите барања.
-Сане Стојанов
Во Годишниот план гледам дека има откази на дел од вработените. По чија иницијатива е тоа?
-Моника Накова
По Барање на самите вработени.

Се премина на гласање.
Од присутни 8 членови на Советот во просторијата за време на гласањето Едногласно се донесе Одлука за давање на Согласност на Годишниот план за вработување во ЈОУДГ „Ѕвездички“ Чешиново за 2025 година.


3 Точка (Годишен Извештај за работа на ООУ „Климент Охридски“ Облешево за учебната 2023/2024 година)
4 Точка (Годишна Програма за работа на ООУ „Климент Охридски“ Облешево за учебната 2024/2025 година)

-Јорданчо Костадинов
Даде објаснување на писмениот Годишен Извештај и на Писмената Годишна Програма.
По основ на бројот на ученици, оваа учебна година имаме зголемување за еден ученик. Во врска со успехот во овааб учебна година истиот е намален за 0,06% во однос на претходната. Тоа не е значителна разлика бидејки средниот успех на учениците е 4,23. Исто така се бележи и зголемување на бројот на изостаноци.
-Сане Стојанов
Планирани часови 31.356 реализирани 31.137. Која е причината?
-Јорданчо Костадинов
Во текот на учебната година државни и верски празници се паѓаа во работни денови, оваа година за прв пат имавме и пролетен распуст. Но најбитно од се е успешно да биде завршена учебната година. Материјалот кој беше предвиден е предаден на учениците.
-Сане Стојанов
Среден успех 4,23. Некои од учениците да ги прашаш колку се 2 х 2 не знаат да ти кажат. Критериумите за оценување се доста сменети. Во кој е причината во наставниците или во учениците? И во врска со изостаноците, да се види поради која причина се во тенденција на зголемување.
-Јорданчо Костадинов
Бидејки се работи за среден успех не можам конкретно да кажам кои се предметите кои го креваат средниот успех на учениците. Секако најдобри оценки има по ликовно и физичко. Математика има среден успех 4. Има деца на кои сите оценки им се 5 и збирот на нивните оценки го крева и средниот успех на сите.
-Слаџана Ангелова
Во Бања 2 и 4 одделение е една паралелка. Дали е ова согласно дозволениот број на деца за комбинирана паралелка?
-Јорданчо Костадинов
Мора да се внимава на вкупниот број на деца. Состојбата со број на дечиња е алармантна и сме приморани да имаме кобинирани паралелки. Ниту една од кобинираните паралелки не го надминува бројот од 10 ученика.
-Сане Стојанов
Минатата учебна година Советот на општината даде Согласност за бројот на паралелки. Ситуацијата во Кучичино Ви е позната, прво одделение требаше да биде чиста паралелка а ја направивте комбинирана.
-Јорданчо Костадинов
Во текот на учебната година се јавуваат промени и ние мора да се усогласиме со истите. Немаме излезено надвор од она што го предвидува Законот, така да ако се јават промени ние можеме да го направиме тоа.
-Сане Стојанов
Јас се Ве разбирам, но зошто не побаравте Согласност од Наша страна.
-Јорданчо Костадинов
Еден од учителите беше повлечен во Централното училиште. Само во Кучичино имаше услови за формирање на кобинирана паралелка. Се е направено во рамките на Законот.

-Сане Стојанов
Основата на првачињата може да им се даде само ако учат во чиста паралелка. Имаше 5 деца и требаше да остане чиста паралелка.
-Слаџана Ангелова
Дали и оваа учебна година ќе има пролетен распуст?
-Јорданчо Костадинов
За тоа ќе знаеме кога ќе започне учебната година. Ќе се направат анализи од оваа учебна година и ќе не известат.

Се премина на гласање.
Од присутни 8 членови на Советот во простоеријата за време на гласањето Едногласно се донесе Одлука за усвојување на Годишниот Извештај за работа на ООУ „Климент Охридски“ Облешево за учебната 2023/2024 година и Одлука за усвојување на Годишната Програма за работа на ООУ „Климент Охридски“ Облешево за учебната 2024/2025 година.


[bookmark: _Hlk174016052]5 Точка (Годишен Извештај за работа на ООУ „Страшо Пинџур“ Соколарци за учебната 2023/2024 година)
6 Точка (Годишна Програма за работа на ООУ „Страшо Пинџур“ Соколарци за учебната 2024/2025 година)
7 Точка (Извештај од самоевалуација во ООУ „Страшо Пинџур“ Соколарци за период 2022-2024 година)

-Кети Филипова
Даде објаснување на писмените Извештаи.
Учебната година ја завршивме со 197 ученика.  Оваа година имаме намалување на бројот на дечиња, запишани се 188 ученика, 16 во прво одделение. Исто така се бележи и зголемување на бројот на неоправдани изостаноци кај деветооделенците што беше и очекувано бидејки истите го завршуваат основното образование. За разлика од другото училиште кај нас средниот успех на учениците е помал и е 3,5.
Направивме и самоевалуација на училиштето. Како најголем недостаток е мапирано немањето на спортска сала во училиштето во Чешиново. Поради немање на услови во текот на зимскиот период часовите по физичко образование наставниците се приморани да ги одржуваат  во училниците.
-Градоначалникот
Согласно извршениот инспекциски надзор утврдено е дека салата во училиштето во Чешиново не ги исполнува условите за одржување на настава во истата. Аплициравме на повеќе места, бидејки од сопствен буџет не може да одвоиме средства за реконструкција на истата, и за жал немаме добиено позитивен одговор. Од страна на Министерството, во Службен весник беше објавено дека се издвоени средства, но тоа остана само на хартија. Се надеваме дека МОН ќе ги реализира тие активности кои ги предвиде во Годишната Програма за реконструкција на спортските сали.

По дискусијата се премина на гласање.
Од присутни 8 членови на Советот во просторијата за време на гласањето Едногласно се донесе Одлука за усвојување на Годишниот Извештај за работа на ООУ „Страшо Пинџур“ Соколарци за учебната 2023/2024 година, Одлука за усвојување на Годишната Програма за работа на ООУ „Страшо Пинџур“ Соколарци за учебната 2024/2025 година и Одлука за усвојување на Извештајот од самоевалуација во ООУ „Страшо Пинџур“ Соколарци за период 2022-2024 година.


[bookmark: _Hlk174019496]8 Точка (Информација за планирано покачување на цената за смет)

-Дејан Анакиев
И на минатата седница дикскутиравме околу овој проблем и сега доставив Информација која сакам да се дискутира овде на Совет. Ситуацијата во Јавното Претпријатие е алармантна. Со оваа цена на горивото, со тоа шпто ѓубрето се носи на депонијата во Кочани ние не може да се покриеме со средствата кои ги наплаќаме по основ на изнесување на смет. Мора да изнајдеме некое Решение, знам дека нај неблагодарно нешто е покачување на цената на услугата, но приморани сме да го направиме тој чекор.
Стапив во контакт со директори на Јавни Претпријатија во други општини и верувајте дека секаде цената е многу повисока од Нашата. Дури и со зголемување на цената тешко дека ќе може да се покриеме, но барме малку ќе се ублажи состојбата со загубата. Посебно треба да се размисли за формула по која ќе се пресметува изнесување на смет кај правните лица.
-Градоначалникот
Можеби лично и на мене не ми се допаѓа да има покачување на цената на услугата, но верувајте дека со оваа цена е неисплатливо изнесувањето на сметот. Знам и свесен сум дека ќе има реакција од граѓаните, но ситуацијата е таква каква што ја опиша директорот. Дополнителен терет е како што кажа директорот затварањето на депониите кај нас и носењето на ѓубрето во депонијата во Кочани. И да кажам не, знам дека ова е ниминовно
-Дејан Анакиев
За некоја година ќе останеме и без работници. Сите вработени скоро се над 60 години. Не може да најдеме луѓе кои ќе сакаат да дојдат да работат во ЈП и за тие примања. Тоа е сериозен проблем за опстанокот на претпријатието.
Најава има од Кочани дека ќе го мерат ѓубрето по тон и врз база на тоа ќе наплаќаат. Не знам дури тогаш то ќе правиме.
-Орце Митров
Директоре ние ја сваќаме Вашата ситуација, но мора да не сватите и Нас. Ние како Совет еднаш веќе донесовме Одлука за зголемување на цените на услугите. Први на удар кај граѓаните сме Ние. Тие велат Советот донел Одлука за покачување на цените. Не може драстично 100% да се зголеми цената. Мој личен предлог е за изнесување на ѓубре и одржување на гробиштата да биде цена од 350 денари. И тоа е многу, но да им објасниме на граѓаните околу економската оправданост за изнесување на сметот.
-Саше Донев
Од минатата седница, до сега, разговарав со некои граѓани во врска со ова прашање. На луѓето треба добро да им се објасни. Има негодување дека некои не плаќаат и поради Нив и тие не сакаат да плаќаат. Мое размислување е  дека сега не е момент да се зголеми цената, најдобро ќе биде со покачување на пензиите да се донесе и оваа Одлука и во тој случај ќе имаме некој аргумент пред граѓаните. Јас дури би предложил да биде 400 денари.
-Дејан Анакиев
Во моментов 100.000,00 сме во минус и неопходен е овој чекор.
-Орце Митров
На тие луѓе мора да им се зголеми и платата.
-Градоначалникот
Платата е во согласност со Закон.
-Орце Митров
Изнајдете начин.
-Слаџана Ангелова
Се согласувам со предлогот да не биде повеќе од 400 денари.
-Стојан Ангелов
И јас предлагам зголемувањето да е 50%, не повеќе од сегашната цена. Во таков случај ќе наидеме на револт кај граѓаните.
-Орце Митров
Да се ангажирате повеќе околу наплатата на заостанатите долгови. Во таков случај ќе се анулира загубата и нема потреба од поголемо покачување на цената на услугатра.
-Сане Стојанов
Бев воздржан кога се гласаше за зголемување на цените на услугите на Јавното Претпријатие. Треба да се реши ситуацијата со неплаќачите на сметки. Долгот е зголемен од нив. Сметките мора да се плаќаат Вода се краде. Го делам и мислењето дека тие работници се слабо платени.
-Градоначалникот
Мора да се размисли околу тарифирањето на правните лица. Не може една продавница да плаќа 300 денари и Екстра фунги го земам како пример исто да плаќа 300 денари.
-Дејан Анакиев
Техничкиот преглед има најголема нето корисна површина а плаќа 650 денари.
-Орце Митров
Направете детална анализа и нека има неколку категории на корисници на услуги. На тој начин усогласете ги цените.
-Дејан Анакиев
Слична е и ситуацијата со Млекарата во Соколарци. Ако се оди линеарно како кај сите, кај нив нема ни да се осети зголемувањето.
-Филип Јосев
Нека се има во предвид дека претходниот пат донесовме Одлука за 100% зголемување на цената на услугата. Сега нека биде 50%, не повеќе.
-Боби Ѓоргиев
И јас да дадам некој предлог, не во проценти. Нека биде од 500-600 денари.

По исцрпната дискусија се премина на гласање.
Од присутни 8 членови на Советот во просторијата за време на гласањето Едногласно се донесе Заклучок за усвојување на Информацијата за планирано покачување на цената за смет.


9 Точка  (Извештај за реализација на Одлуки, донесени од Совет на општина Чешиново-Облешево„ за период 01.04.-30.06.2024 година)

Без дискусија од присутни 7 членови на Советот во просторијата за време на гласањето, Едногласно се донесе Одлука за усвојување на Извештајот за реализација на Одлуки, донесени од Совет на општина Чешиново-Облешево„ за период 01.04.-30.06.2024 година.

10 Точка  (Одлука за формирање на Комисија за Деловник)

Од присутни 7 членови на Советот во просторијата за време на гласањето, Едногласно се донесе Одлука за членови на Комисијата за Деловник да бидат Иван Андонов, Филип Јосев и Саше Донев.


[bookmark: _Hlk174019657]11 Точка  (Извештај за извршување на Буџетот на општина Чешиново-Облешево за период 01.01-30.06.2024 година)

-Сања Петрова
Даде објаснување на писмениот Извештај за извршување на Буџетот на општина Чешиново-Облешево за период 01.01-30.06.2024 година.
Имаме извршување на приходите од 48,55% и на расходите од 46,22%.

Без дискусија од присутни 8 членови на Советот во просторијата за време на гласањето Едногласно се донесе Одлука за усвојување на Извештајот за извршување на Буџетот на општина Чешиново-Облешево за период 01.01-30.06.2024 година.


12 Точка  (Ребаланс на Буџетот на општина Чешиново-Облешево за 2024 година (прв Ребаланс))

-Ана Крстова
Даде објаснување на првиот Ребаланс на Буџетот на општина Чешиново-Облешево за 2024 година.

Без дискусија од присутни 8 членови на Советот во просторијата за време на гласањето Едногласно се донесе Одлука за усвојување на Ребалансот на Буџетот на општина Чешиново-Облешево за 2024 година (прв Ребаланс)


13 Точка  (Извештај за остварени приходи по основ на закуп на деловни простории сопственост на општина Чешиново-Облешево)

-Анета Зашов
Даде објаснување на Писмениот Извештај.
-Саше Донев
Да се пуштат опомени и тужби за наплата на долг и раскинување на Договорите. Повеќе од 3 месеци ги немаат измирено своите обврски и има основ за присилна наплата и раскинување на Договорите. Од Извештајот се гледа дека Лазо Коцев веќе 22 месеци ја нема измирено закупнината.
-Орце Митров
На сите оние кои 3 и повеќе месеци ја немаат измирено закупнината да им се пушти Тужба. Опомени веќе се праќани и како што гледаме нема некој резултат од истите.
-Сане Стојанов
Градоначалникот еднаш кажа дека ќе има нулта толеранција спрема неплаќачите. Нека се постапи согласно Договорите. Ако во Договорите стое после неплаќање на три закупнини дека треба да се раскине Договорот, нека се постапи така. Овде гледам дека и директорот на Јавното Претпријатие има голем долг кон општината. 

По дискусијата се премина на гласање.
Од присутни 8 членови на Советот во просторијата за време на гласањето со 7 гласа ЗА и 1 глас Против се донесе Одлука, да се постапи согласно Договорите за Закуп, Закупците кои последователно 3 и повеќе месеци ја немаат измирено закупнината против истите да се спроведе постапка за наплата на долгот и раскинување на Договорот.
За субјектите кои повеќе не постојат со Извештај на нареден Совет да се донесе посебна Одлука за истите.

14 Точка  (Одлука за формирање на просторни сили за заштита и спасување)

Без дискусија од приутни 8 членови на Советот во просторијата за време на гласањето Едногласно се донесе Одлука за формирање на просторни сили за заштита и спасување.
Градоначалникот со посебно Решение да го состави персоналникот состав на силите за заштита и спасување.


[bookmark: _Hlk174001884]15 Точка  (Предлози, прашања и барања)

	Се прочита Барањето за финансиска помош на Даница Јованова од с. Бања, која бара финансиски средства за лекување.
	Со 8 глаза ЗА се донесе Одлука за финансиска помош од 6.000,00 денари.

	Се прочита Барањето за финансиска помош за социјално загрозено семејство од Драги Ѓоргиев од Облешево. Средствата се потребни за подмирување на погребални трошоци за неговиот син.
	Со 8 гласа ЗА се донесе Одлука за финансиска помош од 8.000,00 денари.

	Се прочита Барањето за финансиска помош на Стојанова Даница од с.Облешево, која бара финансиски средства за лекување.
	Не се усвои Барањето од Стојанова Даница и не се донесе одлука од причини што лицето не е со социјален ризик.

	Се прочита Барањето за финансиска помош на Катерина Јорданова од с.Кучичино, која бара средства за социјално загрозено семејство.
	Со 8 гласа ЗА се донесе Одлука за финансиска помош од 6.000,00 денари.

	Се прочита Барањето за финансиска помош на Славица тасева од с.Жиганци од, која бара средства за лекување.
	Со 8 гласа ЗА се донесе Одлука за финансиска помош од 6.000,00 денари.

	Се прочита Барањето за финансиска помош од Васил Панов од с.Бурилчево кој бара финансиски средства за лекување.
	Не се усвои Барањето од Васил Панов и не се донесе одлука од причини што лицето не е со социјален ризик.

	Се прочита Барањето за финансиска помош од Гацова Тања од с.Жиганци која бара финансиски средства за превоз на нејзиното дете (лице со посебни потреби) до и од Дневниот центар за лица со посебни потреби во Кочани.

	Не се усвои Барањето од Гацова Тања и не се донесе одлука од причини што лицето не е со социјален ризик.

	Се прочита Барањето од група граѓани од с.Теранци за материјална помош за поправка на полски пат т.н. Подлошки пат и Мерите.
	Вече е реализирана активноста и нема потреба од донесување на Одлука.

	Со исцрпување на Дневниот ред заврши триесет и осмата редовна седница.
	Седницата заврши во 11.30 часот.
                                                       

                                                                          Совет на општина Чешиново-Облешево
                                                                                                Претседател
                                                                                                Орце Митров

